title: Регламент за изпълнение (ЕС) 2016/1219 на Комисията от 26 юли 2016 година за изменение на Регламент (ЕО) № 499/96 на Съвета по отношение на тарифните квоти на Съюза за някои видове риба и продукти от риболов с произход от Исландия

text:
                  27.7.2016

                  BG

                  Официален вестник на Европейския съюз

                  L 201/2

            РЕГЛАМЕНТ ЗА ИЗПЪЛНЕНИЕ (ЕС) 2016/1219 НА КОМИСИЯТА
      от 26 юли 2016 година
      за изменение на Регламент (ЕО) № 499/96 на Съвета по отношение на тарифните квоти на Съюза за някои видове риба и продукти от риболов с произход от Исландия
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 499/96 на Съвета от 19 март 1996 г. за откриване и управление на тарифни квоти на Европейския съюз за някои видове риба и продукти на рибарството с произход от Исландия (1), и по-специално член 5, параграф 1, букви а) и г) от него,
      като има предвид, че:

                  (1)

                  С Решение (ЕС) 2016/837 от 21 април 2016 г. (2) Съветът разреши подписването, от името на Европейския съюз, и временното прилагане на Споразумението между Европейския съюз, Исландия, Княжество Лихтенщайн и Кралство Норвегия за финансов механизъм на ЕИП за периода 2014—2021 г., Споразумението между Кралство Норвегия и Европейския съюз за финансов механизъм на Норвегия за периода 2014—2021 г., Допълнителния протокол към Споразумението между Европейската икономическа общност и Кралство Норвегия и Допълнителния протокол към Споразумението между Европейската икономическа общност и Исландия.

                  (2)

                  В текста на Допълнителния протокол към Споразумението между Европейската икономическа общност и Исландия (наричан по-нататък „Допълнителният протокол“), който е приложен към Решение (ЕС) 2016/837 на Съвета, се предвижда подновяване на трите безмитни тарифни квоти, чийто срок изтече на 30 април 2014 г., както и една нова безмитна тарифна квота за допускане за свободно обращение в Европейския съюз на някои видове риба и продукти от риболов с произход от Исландия.

                  (3)

                  По силата на Допълнителния протокол обемите на тарифните квоти, обхващащи периода от 1 май 2014 г. до датата, от която започва временното прилагане на Допълнителния протокол, се разпределят пропорционално и се отпускат за периода от началната дата на временното прилагане на Допълнителния протокол до 30 април 2021 г. В Допълнителния протокол не се предвижда пренос на оставащите обеми по тарифна квота за следващ период на прилагане.

                  (4)

                  Необходимо е Регламент (ЕО) № 499/96 да бъде изменен, за да може да бъдат прилагани тарифните квоти, предвидени в Допълнителния протокол.

                  (5)

                  Тарифните квоти следва да се прилагат от датата, от която започва временното прилагане на Допълнителния протокол, до 30 април 2021 г. Поради това настоящият регламент следва да се прилага от началната дата на временното прилагане на Допълнителния протокол, определена в член 3 от Решение (ЕС) 2016/837 на Съвета.

                  (6)

                  С Регламент (ЕС) № 1379/2013 на Европейския парламент и на Съвета (3) бе отменен Регламент (ЕО) № 104/2000 на Съвета (4) и бе приключена системата на референтните цени на продуктите от риболов. Поради това е необходимо да се заличи условието за спазване на референтните цени, установено в член 1, параграф 2 от Регламент (ЕО) № 499/96.

                  (7)

                  Протокол № 3 към Споразумението между Европейската икономическа общност и Република Исландия, с който се определят понятието „продукти с произход“ и методите на административно сътрудничество, е изменен с Решение № 1/2016 на Съвместния комитет ЕС — Исландия от 17 февруари 2016 г. (5) Поради това е необходимо да се предвиди, че трябва да се прилага измененият текст на Протокол № 3.

                  (8)

                  Правилата за управлението на тарифните квоти са установени в Регламент за изпълнение (ЕС) 2015/2447 на Комисията (6), с който от 1 май 2016 г. се заменя Регламент (ЕИО) № 2454/93 на Комисията (7). Член 2 от Регламент (ЕО) № 499/96 следва да бъде изменен, за да бъде съобразен с новите правила.

                  (9)

                  Приложението към Регламент (ЕО) № 499/96 следва да бъде изменено, за да бъде съобразено с измененията в кодовете по Комбинираната номенклатура (наричани по-нататък „кодовете по КН“), установени в Регламент (ЕИО) № 2658/87 на Съвета (8), както и в подразделенията по ТАРИК. За повече яснота е целесъобразно приложението към Регламент (ЕО) № 499/96 да бъде изцяло заменено.

                  (10)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕО) № 499/96 се изменя, както следва:

                  1)

                  Член 1 се изменя, както следва:

                              а)

                              параграф 2 се заличава;

                              б)

                              параграф 3 се заменя със следното:
                              „3.   Прилага се Протокол № 3 относно определението на понятието „продукти с произход“ и методите на административно сътрудничество към Споразумението между Европейската икономическа общност и Република Исландия, изменен с Решение № 1/2016 на Съвместния комитет ЕС—Исландия (*).

                                 (*)  Решение № 1/2016 на Съвместния комитет ЕС—Исландия от 17 февруари 2016 г. за изменение на Протокол № 3 относно определението на понятието „продукти с произход“ и методите на административно сътрудничество към Споразумението между Европейската икономическа общност и Република Исландия (ОВ L 72, 17.3.2016 г., стр. 66).“"

                  2)

                  Член 2 се заменя със следното:
                  „Член 2
                  Тарифните квоти, предвидени в настоящия регламент, се управляват в съответствие с членове 49 — 54 от Регламент за изпълнение (ЕС) 2015/2447 на Комисията (**).

                     (**)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).“"

                  3)

                  Член 3 се заличава.

                  4)

                  Приложението се заменя с текста в приложението към настоящия регламент.

            Член 2
      Настоящият регламент влиза в сила в деня след деня на публикуването му в Официален вестник на Европейския съюз.
      Той се прилага от 1 август 2016 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 26 юли 2016 година.

               За Комисията

               Председател

            Jean-Claude JUNCKER

         (1)  ОВ L 75, 23.3.1996 г., стр. 8.

         (2)  Решение (ЕС) 2016/837 на Съвета от 21 април 2016 г. за подписване, от името на Европейския съюз, и временно прилагане на Споразумението между Европейския съюз, Исландия, Княжество Лихтенщайн и Кралство Норвегия за финансов механизъм на ЕИП за периода 2014—2021 г., Споразумението между Кралство Норвегия и Европейския съюз за финансов механизъм на Норвегия за периода 2014—2021 г., Допълнителния протокол към Споразумението между Европейската икономическа общност и Кралство Норвегия и Допълнителния протокол към Споразумението между Европейската икономическа общност и Исландия (ОВ L 141, 28.5.2016 г., стр. 1).

         (3)  Регламент (ЕС) № 1379/2013 на Европейския парламент и на Съвета от 11 декември 2013 г. относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 на Съвета и за отмяна на Регламент (ЕО) № 104/2000 на Съвета (ОВ L 354, 28.12.2013 г., стр. 1).

         (4)  Регламент (ЕО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (ОВ L 17, 21.1.2000 г., стр. 22).

         (5)  ОВ L 72, 17.3.2016 г., стр. 66.

         (6)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

         (7)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).

         (8)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

         ПРИЛОЖЕНИЕ

               „ПРИЛОЖЕНИЕ
               Независимо от правилата за тълкуване на Комбинираната номенклатура следва да се счита, че текстът на описанието на стоките има само указателно значение, като преференциалният режим се определя — по смисъла на настоящото приложение — от обхвата на кодовете по КН към момента на приемането на настоящия регламент. Когато пред кодовете по КН има указание „ех“, преференциалният режим се определя чрез прилагане на кода по КН и съответното описание, взети заедно.

                           Пореден номер

                           Код по КН

                           Подразделение по ТАРИК

                           Описание на продуктите

                           Квотен период

                           Обем на квотата (в тонове нетно тегло, ако не е посочено друго)

                           Мито за квотата (в проценти)

                           09.0792

                           ex 0303 51 00

                           10
                           20

                           Херинги (Clupea harengus, Clupea pallasii), замразени, с изключение на черния дроб, хайвера и семенната течност, за промишлено производство (1)
                               (2)

                           От 1.1 до 31.12

                           950

                           0

                           09.0812

                           0303 51 00

                           Херинги (Clupea harengus, Clupea pallasii), замразени, с изключение на черния дроб, хайвера и семенната течност (2)

                           От 1.8.2016 г. до 30.4.2017 г.

                           1 050

                           0

                           От 1.5.2017 г. до 30.4.2018 г.

                           1 400

                           От 1.5.2018 г. до 30.4.2019 г.

                           1 400

                           От 1.5.2019 г. до 30.4.2020 г.

                           1 400

                           От 1.5.2020 г. до 30.4.2021 г.

                           1 400

                           09.0793

                           0302 13 00
                           0302 14 00
                           0304 41 00
                           0304 81 00

                           Прясна или охладена риба (с изключение на черния дроб, хайвера и семенната течност) и пресни, охладени или замразени филета от:
                           Тихоокеански сьомги (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou иOncorhynchus rhodurus), атлантически сьомги (Salmo salar) и дунавски пъстърви (Hucho hucho)

                           От 1.1 до 31.12

                           50

                           0

                           09.0794

                           Пресни или охладени:

                           От 1.1 до 31.12

                           250

                           0

                           0302 23 00

                           Морски език (Solea spp.)

                           0302 24 00
                           0302 29

                           Калкани (Psetta maxima), мегрим (Lepidorhombus spp.) и други плоски риби

                           ex 0302 56 00

                           10

                           Трескоподобни (Micromesistius poutassou)

                           Замразени:

                           0303 32 00

                           Писия от вида Pleuronectes platessa

                           0303 55 30

                           Чилийски сафрид (Trachurus murphyi)

                           ex 0303 55 90

                           90

                           Други, с изключение на сафрида от вида Caranx trachurus)

                           0303 56 00

                           Кобия (Rachycentron canadum)

                           0303 69 90
                           0303 89 90

                           Други риби

                           0303 82 00

                           Скатови (Rajidae)

                           0303 83 00

                           Кликач (Dissostichus spp.)

                           0303 84 90

                           Лаврак, различен от европейския лаврак (Dicentrarchus labrax)

                           0303 89 55

                           Риби от вида Sparus aurata (кралски каракуди)

                           Пресни или охладени филета от:

                           0304 31 00

                           Тилапия (Oreochromis spp.)

                           0304 32 00

                           Сомоподобни (Pangasius spp., Silurus spp., Clarias spp., Ictalurus spp.)

                           0304 33 00

                           Нилски костур (Lates niloticus)

                           0304 39 00

                           Шарани (Cyprinus carpio, Carassius carassius, Ctenopharyngodon idellus, Hypophthalmichthys spp.,Cirrhinus spp., Mylopharyngodon piceus), змиорки (Anguilla spp.) и змееглави (Channa spp.)

                           0304 42 50

                           Пъстърви от видовете Oncorhynchus apache или Oncorhynchus chrysogaster

                           0304 49 10

                           Други сладководни риби

                           0304 43 00

                           Плоски риби (Pleuronectidae, Bothidae, Cynoglossidae, Soleidae, Scophthalmidae и Citharidae)

                           0304 44 30

                           Американска треска (Pollachius virens)

                           0304 44 90

                           Други риби от семейства Bregmacerotidae, Euclichthyidae, Gadidae, Macrouridae, Melanonidae, Merlucciidae, Moridae и Muraenolepididae, с изключение на треската (Gadus morhua, Gadus ogac, Gadus macrocephalus) и рибите от вида Boreogadus saida

                           0304 45 00

                           Риба меч (Xiphias gladius)

                           0304 46 00

                           Кликач (Dissostichus spp.)

                           0304 49 50

                           Морски костур (Sebastes spp.)

                           ex 0304 49 90

                           30
                           40
                           50
                           60
                           70
                           90

                           Други риби, с изключение на херинги и скумрии

                           Месо от риба (дори смляно), прясно или охладено, от:

                           0304 53 00

                           Риби от семействата Bregmacerotidae, Euclichthyidae, Gadidae, Macrouridae, Melanonidae, Merlucciidae, Moridae и Muraenolepididae

                           0304 54 00

                           Риба меч (Xiphias gladius)

                           0304 55 00

                           Кликач (Dissostichus spp.)

                           0304 59 90

                           Други риби, с изключение на сладководните риби и надлъжните разфасовки от херинги

                           Замразени филета от:

                           0304 61 00

                           Тилапия (Oreochromis spp.)

                           0304 62 00

                           Сомоподобни (Pangasius spp., Silurus spp., Clarias spp., Ictalurus spp.)

                           0304 63 00

                           Нилски костур (Lates niloticus)

                           0304 69 00

                           Шарани (Cyprinus carpio, Carassius carassius, Ctenopharyngodon idellus, Hypophthalmichthys spp.,Cirrhinus spp., Mylopharyngodon piceus), змиорки (Anguilla spp.) и змееглави (Channa spp.)

                           0304 82 50

                           Пъстърви от видовете Oncorhynchus apache или Oncorhynchus chrysogaster

                           0304 89 10

                           Други сладководни риби

                           Замразено месо от:

                           0304 95 21

                           Треска от вида Gadus macrocephalus

                           0304 95 25

                           Треска от вида Gadus morhua

                           0304 95 29

                           Треска от вида Gadus ogac и риби от вида Boreogadus saida

                           0304 95 40

                           Американска треска (Pollachius virens)

                           0304 95 50

                           Мерлузи от рода Merluccius

                           0304 95 60

                           Трескоподобни (Micromesistius poutassou, Gadus poutassou)

                           ex 0304 95 90

                           11
                           13
                           17
                           19
                           90

                           Други риби, с изключение на мерлузите от рода Urophycis spp.

                           ex 0304 99 99

                           20
                           25
                           30
                           40
                           50
                           65
                           69
                           70
                           90

                           Други риби, с изключение на скумриите (Scomber scombrus, Scomber australasicus, Scomber japonicus)

                           09.0811

                           0304 49 50

                           Филета от морски костур (Sebastes spp.), пресни или охладени

                           От 1.8.2016 г. до 30.4.2017 г.

                           2 211

                           0

                           От 1.5.2017 г. до 30.4.2018 г.

                           2 948

                           От 1.5.2018 г. до 30.4.2019 г.

                           2 948

                           От 1.5.2019 г. до 30.4.2020 г.

                           2 948

                           От 1.5.2020 г. до 30.4.2021 г.

                           2 948

                           09.0795

                           0305 61 00

                           Херинги (Clupea harengus, Clupea pallasii), осолени, но не сушени, нито пушени, и херинги в саламура

                           От 1.1 до 31.12

                           1 750

                           0

                           09.0796

                           0306 15 90

                           Замразен норвежки омар (Nephrops norvegicus), с изключение на пушения норвежки омар

                           От 1.1 до 31.12

                           50

                           0

                           09.0810

                           0306 15 90

                           Замразен норвежки омар (Nephrops norvegicus), с изключение на пушения норвежки омар

                           От 1.8.2016 г. до 30.4.2017 г.

                           1 106

                           0

                           От 1.5.2017 г. до 30.4.2018 г.

                           1 474

                           От 1.5.2018 г. до 30.4.2019 г.

                           1 474

                           От 1.5.2019 г. до 30.4.2020 г.

                           1 474

                           От 1.5.2020 г. до 30.4.2021 г.

                           1 474

                           09.0797

                           1604 12 91
                           1604 12 99

                           Приготвени храни и консерви от херинги, цели или на парчета, без смлените риби, с изключение на филетата от херинги, сурови, покрити с тесто или с галета, дори предварително пържени в олио, замразени

                           От 1.1 до 31.12

                           2 400

                           0

                           09.0798

                           1604 17 00
                           1604 19 97

                           Приготвени храни и консерви от змиорки и други приготвени храни и консерви от риба, цели или на парчета, с изключение на смлените риби

                           От 1.1 до 31.12

                           50

                           0

                           ex 1604 20 90

                           20
                           30
                           35
                           50
                           60
                           90

                           Други приготвени храни и консерви от риба, с изключение на херинга и скумрия

                           09.0700

                           1604 20 90

                           Други приготвени храни и консерви от риба

                           От 1.8.2016 г. до 30.4.2017 г.

                           2 764

                           0

                           От 1.5.2017 г. до 30.4.2018 г.

                           3 685

                           От 1.5.2018 г. до 30.4.2019 г.

                           3 685

                           От 1.5.2019 г. до 30.4.2020 г.

                           3 685

                           От 1.5.2020 г. до 30.4.2021 г.

                           3 685

            (1)  Включването в тази подпозиция зависи от условията, установени в относимите разпоредби на Европейския съюз [вж. член 254 от Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1)].

            (2)  Тъй като от 15 февруари до 15 юни най-облагодетелстваните нации (НОН) са освободени от мито, стоките, декларирани за свободно обращение през посочения период, не могат да се ползват от съответната тарифна квота.“


title: Регламент за изпълнение (ЕС) № 361/2012 на Комисията от 25 април 2012 година за установяване на стандартни стойности при внос с цел определяне на входната цена на някои плодове и зеленчуци

text:
               26.4.2012

               BG

               Официален вестник на Европейския съюз

               L 114/14

         РЕГЛАМЕНТ ЗА ИЗПЪЛНЕНИЕ (ЕС) № 361/2012 НА КОМИСИЯТА
   от 25 април 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 април 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  JO

                  98,8

                  MA

                  58,7

                  TN

                  124,7

                  TR

                  110,1

                  ZZ

                  98,1

                  0707 00 05

                  JO

                  216,8

                  TR

                  148,3

                  ZZ

                  182,6

                  0709 93 10

                  TR

                  140,2

                  ZZ

                  140,2

                  0805 10 20

                  EG

                  58,5

                  IL

                  77,3

                  MA

                  52,8

                  TR

                  50,5

                  ZZ

                  59,8

                  0805 50 10

                  TR

                  58,4

                  ZZ

                  58,4

                  0808 10 80

                  AR

                  94,2

                  BR

                  81,0

                  CA

                  117,0

                  CL

                  95,1

                  CN

                  119,8

                  MK

                  31,8

                  NZ

                  125,7

                  US

                  153,6

                  ZA

                  85,5

                  ZZ

                  100,4

                  0808 30 90

                  AR

                  96,4

                  CL

                  114,1

                  CN

                  81,7

                  US

                  107,0

                  ZA

                  109,2

                  ZZ

                  101,7

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 946/2014 на Комисията от 4 септември 2014 година за изменение на Регламент за изпълнение (ЕС) № 1008/2011 на Съвета за налагане на окончателно антидъмпингово мито върху вноса на ръчни колички за палети и основните им части с произход от Китайската народна република след преразглеждане във връзка с нов износител съгласно член 11, параграф 4 от Регламент (ЕО) № 1225/2009 на Съвета

text:
               5.9.2014

               BG

               Официален вестник на Европейския съюз

               L 265/7

         РЕГЛАМЕНТ ЗА ИЗПЪЛНЕНИЕ (ЕС) № 946/2014 НА КОМИСИЯТА
   от 4 септември 2014 година
   за изменение на Регламент за изпълнение (ЕС) № 1008/2011 на Съвета за налагане на окончателно антидъмпингово мито върху вноса на ръчни колички за палети и основните им части с произход от Китайската народна република след преразглеждане във връзка с нов износител съгласно член 11, параграф 4 от Регламент (ЕО) № 1225/2009 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос на стоки от страни, които не са членки на Европейската общност (1) („основния регламент“), и по-специално член 11, параграф 4 от него,
   като има предвид, че:
   1.   ПРОЦЕДУРА

   1.1.   Предишни разследвания и съществуващи антидъмпингови мерки

               (1)

               През юли 2005 г. с Регламент (ЕО) № 1174/2005 (2) Съветът наложи окончателно антидъмпингово мито върху вноса на ръчни колички за палети и основните им части с произход от Китайската народна република (КНР). Мерките се изразяваха в налагане на адвалорно антидъмпингово мито в размер между 7,6 % и 46,7 %.

               (2)

               След междинно преразглеждане на обхвата на продукта, през юли 2008 г. с Регламент (ЕО) № 684/2008 (3) Съветът уточни продуктовия обхват на първоначалното разследване.

               (3)

               След провеждане на разследване във връзка със заобикаляне на мерките, през юни 2009 г. с Регламент (ЕО) № 499/2009 (4) Съветът разшири обхвата на окончателното антидъмпингово мито, приложимо за „всички други дружества“ и наложено с Регламент (ЕО) № 1174/2005, към ръчните колички за палети и основните им части, изпращани от Тайланд, независимо дали са декларирани с произход от Тайланд.

               (4)

               След преразглеждане с оглед на изтичане на срока на действие съгласно член 11, параграф 2 от основния регламент, през октомври 2011 г. с Регламент за изпълнение (ЕС) № 1008/2011 (5) Съветът наложи окончателно антидъмпингово мито върху вноса на ръчни колички за палети и основните им части с произход от КНР. Също така с Регламент за изпълнение (ЕС) № 1008/2011 беше запазено митото с разширен обхват, посочено в съображение 3 по-горе.

               (5)

               Действащите понастоящем мерки са антидъмпингово мито, наложено с Регламент за изпълнение (ЕС) № 1008/2011 на Съвета след преразглеждане с оглед на изтичане на срока на действие съгласно член 11, параграф 2 от Регламент (ЕО) № 1225/2009 („разследване в рамките на преразглеждането с оглед на изтичане на срока на действие“), изменен с Регламент за изпълнение (ЕС) № 372/2013 на Съвета (6) след междинно преразглеждане съгласно член 11, параграф 3 от основния регламент („разследване в рамките на междинното преразглеждане“). Понастоящем размерът на митото върху вноса в Съюза на ръчни колички за палети и основните им части с произход от Китайската народна република („засегнатата държава“ или КНР) е 70,8 %. Мерките са приложими също така по отношение на вноса на ръчни колички за палети и основните им части, доставяни от Тайланд, независимо от това дали са декларирани с произход от Тайланд, в съответствие с Регламент (ЕО) № 499/2009 след провеждане на разследване във връзка със заобикаляне на мерките съгласно член 13 от основния регламент.

         1.2.   Искане за преразглеждане

               (6)

               Европейската комисия („Комисията“) получи искане за преразглеждане във връзка с нов износител съгласно член 11, параграф 4 от основния регламент. Искането бе подадено на 3 май 2013 г. от Ningbo Logitrans Handling Equipment Co., Ltd („заявителя“) — производител износител на ръчни колички за палети и основните им части от КНР.

               (7)

               Заявителят твърди, че работи в условията на пазарна икономика, както е определено в член 2, параграф 7, буква в) от основния регламент.

               (8)

               Той заявява също така, че през разследвания период, на който се основават антидъмпинговите мерки, а именно от 1 април 2003 г. до 31 март 2004 г. („разследваният период в рамките на първоначалното разследване“), не е изнасял ръчни колички за палети и основните им части за Съюза. Заявителят посочва, че не е изнасял разглеждания продукт и през разследвания период при последвалото разследване в рамките на междинното преразглеждане, а именно от 1 януари 2011 г. до 31 декември 2011 г.

               (9)

               Освен това заявителят твърди, че не е свързан с нито един от производителите износители на ръчни колички за палети и основните им части, за които са се прилагали посочените по-горе антидъмпингови мерки.

               (10)

               Също така заявителят отбелязва, че е започнал да изнася ръчни колички за палети и основните им части за Съюза след края на разследвания период в рамките на първоначалното разследване и на разследвания период при последвалото разследване в рамките на междинното преразглеждане.

         1.3.   Започване на процедура по преразглеждане във връзка с нов износител

               (11)

               Комисията разгледа prima facie доказателствата, представени от заявителя, и прецени, че са достатъчни, за да бъде обосновано започването на преразглеждане в съответствие с член 11, параграф 4 от основния регламент. След консултация с консултативния комитет и след като на засегнатата промишленост на Съюза беше дадена възможност да представи становището си, с Регламент (ЕС) № 32/2014 (7) Комисията започна процедура по преразглеждане в съответствие с член 11, параграф 4 от основния регламент.

               (12)

               В съответствие с член 2 от Регламент (ЕС) № 32/2014 антидъмпинговото мито, наложено с Регламент за изпълнение (ЕС) № 1008/2011, изменен с Регламент за изпълнение (ЕС) № 372/2013, бе отменено по отношение на вноса на ръчни колички за палети и на основните им части, произвеждани и продавани за износ за Съюза от заявителя. Същевременно в съответствие с член 3 от Регламент (ЕС) № 32/2014 на митническите органи бе възложено да предприемат необходимите мерки за въвеждане на регистрационен режим за този внос.

               (13)

               В Регламент (ЕС) № 32/2014 се посочва, че ако при разследването се установи, че заявителят отговаря на изискванията за определяне на индивидуално мито, може да се наложи да се измени митническата ставка, която понастоящем се прилага в съответствие с член 1, параграф 2 от Регламент за изпълнение (ЕС) № 1008/2011, изменен с Регламент за изпълнение (ЕС) № 372/2013.

         1.4.   Разглеждан продукт

               (14)

               Разглежданият продукт са ръчни колички за палети и основните им части, т.е. шасита и хидравлични системи, понастоящем класирани в кодове по КН ex 8427 90 00 (кодове по ТАРИК 8427900011 и 8427900019) и ex 8431 20 00 (кодове по ТАРИК 8431200011 и 8431200019) и с произход от КНР („разглежданият продукт“).

         1.5.   Засегнати страни

               (15)

               Комисията официално уведоми промишлеността на Съюза, заявителя и представителите на държавата износител за започването на процедурата по преразглеждане. На заинтересованите страни бе предоставена възможност да изложат писмено становищата си и да бъдат изслушани.

               (16)

               Комисията набави и провери цялата информация, която прецени за необходима за определянето на статута на нов износител, на условията на пазарна икономика и на дъмпинга. Комисията изпрати на заявителя и на свързаните с него дружества формуляр на заявление за третиране като дружество, работещо в условията на пазарна икономика, и въпросник и получи отговор в определения за целта срок. Бяха извършени проверки на място в помещенията на заявителя и на свързаното с него дружество в Дания — Logitrans A/S.

         1.6.   Разследван период в рамките на преразглеждането

               (17)

               Разследваният период в рамките на преразглеждането за определяне на дъмпинг обхвана периода от 1 юли 2012 г. до 31 декември 2013 г. („разследваният период в рамките на преразглеждането“).

         2.   РАЗСЛЕДВАНЕ

   2.1.   Определяне на нов износител

               (18)

               При разследването бе потвърдено, че заявителят не е изнасял разглеждания продукт нито през разследвания период в рамките на първоначалното разследване, т.е. от 1 април 2003 г. до 31 март 2004 г., нито през разследвания период при последвалото разследване в рамките на междинно преразглеждане, т.е. от 1 януари до 31 декември 2011 г.

               (19)

               Освен това заявителят успя да докаже, че няма каквито и да било връзки, преки или косвени, с никой от китайските производители износители, за които се прилагат действащите антидъмпингови мерки по отношение на разглеждания продукт.

               (20)

               Поради това се потвърждава, че заявителят следва да бъде считан за „нов износител“ в съответствие с член 11, параграф 4 от основния регламент, и съответно за него следва да бъде определен индивидуален марж.

         2.2.   Третиране като дружество, работещо в условията на пазарна икономика (ТДПИ)

               (21)

               Съгласно член 2, параграф 7, буква б) от основния регламент Комисията определя нормалната стойност в съответствие с член 2, параграфи 1 — 6 от посочения регламент за производителите износители от КНР, които отговарят на критериите по член 2, параграф 7, буква в) от същия регламент и на които съответно може да се предостави ТДПИ.

               (22)

               Заявителят е частно дружество, притежавано изцяло от дружество, чиито преки акционери са дружества в Европейския съюз. Ежедневните стопански решения се вземат от изпълнителния директор, който е гражданин на Европейския съюз и също така е член на управителния съвет. По-важните стопански решения се вземат от съвета на акционерите. При вземането на решения не присъстват свързани с държавната власт длъжностни лица и няма други видове намеса от страна на държавата.

               (23)

               От друга страна, при заявителя основната суровина за производството на ръчни колички за палети и основните им части са метални заготовки от горещо валцувана въглеродна стомана, закупени от различни доставчици в КНР, т.е. вече преработени в части от горещо валцувана въглеродна стомана.

               (24)

               Въз основа на общодостъпна информация (8) бе установено, че цените на преработените метални части, заплатени от заявителя, са достатъчно високи, така че да отразят цените на стоманата на международния пазар и добавената стойност за преработката на горещо валцуваната стомана в метални полупродукти. Съответно бе констатирано, че изкривяването на цените на непреработената стомана в КНР, установено при разследването в рамките на междинното преразглеждане (9), не е било пренесено в цените на преработените метални части, заплатени от заявителя в този случай.

               (25)

               Предвид горепосоченото бе заключено, че заявителят е доказал, че отговаря на критерий 1 от член 2, параграф 7, буква в) от основния регламент.

               (26)

               На следващо място, заявителят има ясен основен комплект счетоводна документация, която се подлага на независим одит в съответствие с международните счетоводни стандарти и се прилага във всички случаи. Съответно бе заключено, че заявителят е доказал, че отговаря на критерий 2 от член 2, параграф 7, буква в) от основния регламент.

               (27)

               Освен това заявителят няма никакви заеми от китайски финансови институции, нито заеми, които не са предоставени при пазарни условия по отношение на гаранциите, лихвения процент и другите условия. Не са налице признаци за каквито и да било други изкривявания или предимства, свързани с наемането на помещения, нито други видове намеси от страна на държавата в дейността на заявителя. Също така заявителят не се счита за високотехнологично дружество, така че да може да се ползва в това си качество с някаква подкрепа от държавата. Съответно бе заключено, че заявителят е доказал, че отговаря на критерий 3 от член 2, параграф 7, буква в) от основния регламент.

               (28)

               Освен това беше установено, че за заявителя се прилага съответното законодателство на Китай относно несъстоятелност и собственост, което гарантира правна сигурност и стабилност за дейността на дружествата. Не са налице признаци за това, че тези закони не се прилагат и изпълняват по отношение на дружеството. Съответно бе заключено, че заявителят е доказал, че отговаря на критерий 4 от член 2, параграф 7, буква в) от основния регламент.

               (29)

               И последно, при разследването не бяха установени никакви ограничения по отношение на използването и обмяната на чуждестранна валута. Валутните операции на дружеството се извършват по пазарните курсове и то може свободно да се разпорежда със собствените си средства. Съответно бе заключено, че заявителят е доказал, че отговаря на критерий 5 от член 2, параграф 7, буква в) от основния регламент.

               (30)

               Предвид изброените констатации бе заключено, че на заявителя може да бъде предоставено ТДПИ, като нормалната му стойност ще бъде определена в съответствие с член 2, параграфи 1 — 6 от основния регламент.

               (31)

               Комисията обяви резултатите от анализа във връзка с ТДПИ пред заявителя, пред органите на КНР и пред промишлеността на Съюза и им предостави възможност да направят коментари.

               (32)

               Промишлеността на Съюза заяви, че международната цена на стоманата, основана на общодостъпната информация (вж. съображение 24 по-горе), не е подходяща основа за сравнение, тъй като цените, плащани от по-малки оператори на пазара на стомана, биха били най-малко 20 % по-високи от международните референтни цени. Промишлеността на Съюза заяви също така, че цената, плащана за преработени метални части, използвани за производството на ръчни колички за палети в Съюза, би била много по-висока от цените, плащани от заявителя, което само по себе си сочи, че цената, плащана от заявителя за тези части, е изкривена.

               (33)

               Международните референтни цени са използвани също така като основа за сравнение при разследването в рамките на междинното преразглеждане, като в тях не са въвеждани корекции (10). Тъй като всяка допълнителна сума, платена над международната референтна цена, зависи от отделни фактори, които са специфични за всеки оператор на пазара, липсва обективна основа за извършване на обща корекция поради предполагаемо увеличение. Поради това твърдението, че международните референтни цени трябва да бъдат коригирани, бе отхвърлено.

               (34)

               По отношение на цената, плащана за преработени метални части, използвани за производството на ръчни колички за палети в Съюза, представените от промишлеността на Съюза доказателства не бяха достатъчни, за да се потвърди, че цената, плащана от заявителя, е изкривена. Това се дължи на факта, че както бе описано в съображение 33 по-горе, всяка допълнителна сума, платена над международната референтна цена, зависи от отделни фактори, които са специфични за всеки оператор на пазара, и съответно липсва обективна основа за извършване на обща корекция поради предполагаемо увеличение. Освен това от представените доказателства е видно, че върху цената на посочените метални части влияят значителен брой други фактори, освен цената на стоманата, което не позволява да се направи заключение относно степента, в която тези части могат да бъдат използвани като показател. Поради това аргументът, че цените, плащани за преработени метални части в Съюза, могат да бъдат показател за това, че цената, плащана от заявителя за такива части, е изкривена, бе отхвърлен.

               (35)

               Промишлеността на Съюзът заяви също така, че цените на стоманата в КНР са субсидирани и като цяло са изкривени и че този факт сам по себе си би бил достатъчен, така че цените на допълнително преработените метални части в КНР също да се смятат за изкривени.

               (36)

               Съгласно съдебната практика на Общия съд, макар че Комисията може да разчита на макроикономически съображения, като например изкривявания на цената на суровините на равнището на промишлеността или сектора, определянето на ТДПИ трябва да се извършва за всяко дружество поотделно, т.е. да се направи оценка на това дали цените, платени от конкретното дружество за неговите суровини, отразяват пазарната стойност (11). Освен това бе уточнено, че Комисията може да сравни средните цени на суровините на вътрешния пазар на Китай със средните цени на международния пазар, за да се определи дали трябва да бъде предоставено ТДПИ на това основание (12).

               (37)

               Както бе обяснено в съображение 24, бе установено, че наблюдаваните ценови изкривявания на пазара на непреработена стомана в КНР не са пренесени в цените на преработените метални части, плащани от заявителя. Този подход е в съответствие със съдебната практика, тъй като при него се отчита индивидуалното положение на заявителя, и аргументът на промишлеността на Съюза по този въпрос съответно бе отхвърлен.

               (38)

               На последно място промишлеността на Съюза заяви, че предоставянето на индивидуален антидъмпингов марж на заявителя ще доведе до висок риск от заобикаляне на мярката, тъй като заявителят вече е закупувал ръчни колички за палети от друг доставчик в КНР и ги е изнасял на свой ред за Съюза.

               (39)

               Твърдението за повишения риск от заобикаляне на мярката не бе подкрепено с никакви доказателства. По-специално, бе установено, че заявителят не е свързано лице с въпросния доставчик, нито с който и да било друг доставчик в КНР. Поради това при разследването не бе потвърдено наличието на повишен риск от заобикаляне на мярката в този конкретен случай. И накрая, рискът от заобикаляне на мярката сам по себе си не е посочен като критерий в член 2, параграф 7, буква в) от основния регламент и съответно не е от значение за определянето на това дали дадено дружество отговаря на условията за ТДПИ. В резултат на това този аргумент беше отхвърлен.

               (40)

               След оповестяването промишлеността на Съюза повтори своите аргументи, че цените на стоманата, основани на общодостъпната информация, не са подходяща основа за сравнение, тъй като цените, плащани от по-малки оператори на пазара на стомана, биха били по-високи от международните референтни цени, както и от цените, плащани от дружествата, които са били обект на посоченото в съображение 24 по-горе разследване в рамките на междинното преразглеждане. Промишлеността на Съюза също така заяви, че при извършеното от Комисията ценово сравнение, посочено в съображение 24, не са взети предвид надлежно разходите за преработка на металните части.

               (41)

               Твърденията на промишлеността на Съюза обаче не бяха подкрепени с никакви допълнителни доказателства. Поради това бе счетено, че тези коментари са повторение на предишните твърдения, които вече бяха разгледани в съображения 32 — 37 по-горе, и бяха отхвърлени.

         2.3.   Дъмпинг

      Нормална стойност

               (42)

               Комисията първоначално провери дали общият обем на реализираните от заявителя продажби на сходния продукт на вътрешния пазар на независими клиенти е бил представителен, т.е. дали общият обем на тези продажби е представлявал поне 5 % от общия обем на експортните продажби на разглеждания продукт за Съюза през разследвания период в рамките на преразглеждането в съответствие с член 2, параграф 2 от основния регламент. Комисията установи, че общият размер на продажбите на сходния продукт на вътрешния пазар не са представителни, защото са под 5-процентния праг.

               (43)

               Тъй като липсваше представителен обем на продажбите на вътрешния пазар, Комисията конструира нормалната стойност в съответствие с член 2, параграфи 3 и 6 от основния регламент.

               (44)

               Нормалната стойност бе конструирана, като към средните производствени разходи, направени по време на разследвания период в рамките на преразглеждането, бяха добавени направените среднопретеглени разходи за реализация, общи и административни разходи и среднопретеглената печалба, реализирана от заявителя при продажбите на вътрешния пазар на сходния продукт при обичайни търговски условия по време на разследвания период в рамките на преразглеждането.

      Експортна цена

               (45)

               Заявителят е изнасял ръчни колички за палети, но и основните им части (хидравлични системи), които също влизат в обхвата на разглеждания продукт. През разследвания период в рамките на преразглеждането размерът на износа на хидравлични системи в стойностно и обемно изражение е бил сравнително малък. Освен това хидравличните системи не са препродавани на независими клиенти от свързаното дружество в Съюза. Те са използвани изключително за производството на ръчни колички за палети от свързаното дружество в Съюза, което след това е продавало готовия продукт (ръчни колички за палети) на пазара на Съюза. Съответно не е налице препродажна цена за хидравличните системи. Освен това, тъй като настоящото преразглеждане се отнася само за едно дружество, не бяха налични други данни, въз основа на които може да бъде определена обоснована препродажна цена за хидравличните системи. Предвид тези обстоятелства не бе определена експортна цена за хидравличните системи. Със съгласието на заявителя бе счетено, че експортната цена, определена за ръчните колички за палети, е представителна за основните им части и съответно бе използвана именно тази цена.

               (46)

               Експортните продажби се реализират чрез свързания вносител в Съюза, който на свой ред препродава продукта на независими купувачи в Съюза. Поради тази причина експортната цена бе установена в съответствие с член 2, параграф 9 от основния регламент въз основа на цените, на които внесеният продукт е препродаден за първи път на независими купувачи в Съюза, като са приспаднати всички разходи, направени между вноса и препродажбата, както и разумен марж на печалбата. Използвани са реалните разходи, направени между вноса и препродажбата от свързания вносител. Що се отнася до разумния марж на печалбата, поради липсата на друга налична информация е използван ориентировъчен марж на печалбата от 5 %.

               (47)

               След оповестяването заявителят оспори равнището на разходите, направени между вноса и препродажбата, свързани с продажбата на разглеждания продукт, които бяха определени при разследването, като заяви, че по-високите разходи, направени при продажбата на други продукти, не трябва да бъдат приписвани на разглеждания продукт. Това твърдение беше в противоречие с проверените данни. Освен това заявителят не бе в състояние да предостави алтернативно разпределение на разходите, нито доказателства в подкрепа на твърдението си, поради което то бе отхвърлено.

               (48)

               След оповестяването заявителят посочи, че въпреки връзката между износителя и свързания вносител в Съюза експортните цени са независими и че не трябва да се считат за ненадеждни. Поради това според заявителя експортната цена следва да бъде определена в съответствие с член 2, параграф 8 от основния регламент като цената, платена от свързания вносител.

               (49)

               Представените от заявителя доказателства не подкрепиха твърдението, че цената е определена по независим начин. Съответно размерът на трансферната цена между свързаните дружества не позволява на свързания вносител да реализира разумна печалба в Съюза. Поради това Комисията стигна до заключението, че вътрешната трансферна цена не отразява подходящата пазарна стойност на разглеждания продукт, като съответно твърдението беше отхвърлено.

               (50)

               Също след оповестяването заявителят отбеляза още, че заплатените антидъмпингови мита са надлежно отразени в препродажните цени и в производните от тях продажни цени в Съюза, поради което в съответствие с член 11, параграф 10 от основния регламент при конструирането на експортната цена сумата на платените антидъмпингови мита не следва да бъде приспадана.

               (51)

               Предоставените от заявителя доказателства обаче не доказаха, че антидъмпинговите мита са надлежно отразени в препродажните цени и в производните от тях продажни цени в Съюза. Доказателствата сочеха минимално увеличение, което дори е въведено след разследвания период. Поради това твърдението беше отхвърлено.

      Сравнение

               (52)

               Нормалната стойност и експортната цена бяха сравнени на базата на цена франко завода. За да се гарантира обективно сравнение, бяха направени необходимите отчисления под формата на корекции по отношение на разликите, които оказват влияние върху ценовата съпоставимост, в съответствие с член 2, параграф 10 от основния регламент. На тази основа бяха направени корекции за транспорт, разходи за опаковка и вносни такси, в т.ч. мита (4 %) и антидъмпингови мита (46,7 % и 70,8 %, съответно наложени с Регламент за изпълнение (ЕС) № 1008/2011 и изменени с Регламент за изпълнение (ЕС) № 372/2013) директно върху експортната цена във всички случаи, при които бяха доказани разлики, засягащи ценовата съпоставимост. В съответствие с член 19 от основния регламент посочените по-горе разходи за транспорт и опаковка се считат за поверителна информация. Тази информация обаче бе проверена от Комисията и бе установено, че тя не се отклонява от обичайните нива.

               (53)

               След оповестяването заявителят направи искане за корекция на нивото на търговия въз основа на предполагаема разлика между продажбите на вътрешния пазар и на експортния пазар. Според твърденията на заявителя всички продажби на вътрешния пазар са реализирани за крайни потребители, докато продажбите в Съюза се извършват на посредници или вносители. Заявителят посочи, че следва да се направи специална корекция съгласно член 2, параграф 10, буква г), подточка ii) от основния регламент.

               (54)

               Заявителят не предостави нито нова, нито допълнителна информация в подкрепа на това твърдение. Въз основа на събраната и проверената по време на разследването информация не бе възможно да се установи връзка между отстъпките за посредници и вносители и разликата във функциите по продажбите. Поради това не бе възможно да се докаже, че предполагаемата разлика в равнището на търговия е имала отражение върху продажните цени и е засегнала ценовата съпоставимост. На тази основа искането бе отхвърлено.

      Дъмпингов марж

               (55)

               В съответствие с член 2, параграфи 11 и 12 от основния регламент дъмпинговият марж бе определен на базата на сравнение между среднопретеглената нормална стойност и среднопретеглената експортна цена, така както са определени по-горе.

               (56)

               Сравнението показа наличие на дъмпинг в размер на 54,1 %, изразен като процент от цената CIF (стойност, застраховка и навло) на границата на Съюза без платено мито.

         3.   ИЗМЕНЕНИЕ НА МЕРКИТЕ, КОИТО СА ОБЕКТ НА ПРЕРАЗГЛЕЖДАНЕ

               (57)

               Така определеният дъмпингов марж е под националното равнище на отстраняване на вредата, определено за КНР при посоченото в съображение 1 по-горе първоначално разследване. Поради това върху вноса на ръчни колички за палети и основните им части, произведени от Ningbo Logitrans Handling Equipment Co., Ltd., следва да бъде наложено мито, основано на дъмпинговия марж, а Регламент за изпълнение (ЕС) № 372/2013 следва да бъде съответно изменен.

         4.   РЕГИСТРАЦИОНЕН РЕЖИМ

               (58)

               Предвид посочените по-горе констатации така определеното антидъмпингово мито следва да бъде наложено със задна дата върху вноса на разглеждания продукт, за който е въведен регистрационен режим съгласно член 3 от Регламент (ЕС) № 32/2014.

         5.   РАЗГЛАСЯВАНЕ И СРОК НА ДЕЙСТВИЕ НА МЕРКИТЕ

               (59)

               Засегнатите страни бяха информирани за основните факти и съображения, въз основа на които се възнамерява да се наложи изменено антидъмпингово мито върху осъществявания от заявителя внос на ръчни колички за палети и основните им части, и това мито да бъде наложено със задна дата върху вноса, за който е въведен регистрационен режим. Техните коментари бяха разгледани и взети предвид, когато това беше счетено за уместно.

               (60)

               Настоящото преразглеждане не засяга датата, на която в съответствие с член 11, параграф 2 от основния регламент ще изтече срокът на действие на мерките, наложени с Регламент за изпълнение (ЕС) № 1008/2011, изменен с Регламент за изпълнение (ЕС) № 372/2013.

               (61)

               Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от основния регламент,

         ПРИЕ НАСТОЯЩИЯ РЕГЛАМЕНТ:
   Член 1
   1.   В член 1 от Регламент за изпълнение (ЕС) № 372/2013, с който се заменя член 1, параграф 2 от Регламент за изпълнение (ЕС) № 1008/2011, в таблицата относно Китайската народна република се вмъква следното:

               Дружество

               Митническа ставка
               (%)

               Допълнителен код по ТАРИК

               Ningbo Logitrans Handling Equipment Co., Ltd

               54,1 %

               A070

         2.   Наложеното с настоящия регламент мито се налага също така със задна дата по отношение на вноса на разглеждания продукт, който е бил регистриран съгласно член 3 от Регламент (ЕС) № 32/2014.
   С настоящото на митническите органи се нарежда да прекратят регистрирането на вноса на разглеждания продукт, произведен от Ningbo Logitrans Handling Equipment Co., Ltd.
   3.   Освен ако е предвидено друго, се прилагат действащите разпоредби в областта на митата.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 септември 2014 година.

            За Комисията

            Председател

         José Manuel BARROSO

      (1)  ОВ L 343, 22.12.2009 г., стр. 51.

      (2)  Регламент (ЕО) № 1174/2005 на Съвета от 18 юли 2005 г. налагащ окончателно антидъмпингово мито и окончателно събиране на временното мито, наложено върху вноса на ръчни колички за палети и основните им части с произход от Китайската народна република (ОВ L 189, 21.7.2005 г., стр. 1).

      (3)  Регламент (ЕО) № 684/2008 на Съвета от 17 юли 2008 г. за уточняване на обхвата на антидъмпинговите мерки, наложени с Регламент (ЕО) № 1174/2005 върху вноса на ръчни колички за палети и основните им части с произход от Китайската народна република (ОВ L 192, 19.7.2008 г., стр. 1).

      (4)  Регламент (ЕО) № 499/2009 на Съвета от 11 юни 2009 г. за разширяване на обхвата на окончателното антидъмпингово мито, наложено с Регламент (ЕО) № 1174/2005 върху вноса на ръчни колички за палети и основните им части с произход от Китайската народна република, върху вноса на същия продукт, изпращан от Тайланд, независимо дали е декларирано, че е с произход от Тайланд или не (ОВ L 151, 16.6.2009 г., стр. 1).

      (5)  Регламент за изпълнение (ЕС) № 1008/2011 на Съвета от 10 октомври 2011 г. за налагане на окончателно антидъмпингово мито върху вноса на ръчни колички за палети и основните им части с произход от Китайската народна република, приложимо и към вноса на ръчни колички за палети и основните им части, доставяни от Тайланд, независимо от това дали са декларирани с произход от Тайланд, след преразглеждане с оглед на изтичане на срока на действие съгласно член 11, параграф 2 от Регламент (ЕО) № 1225/2009 (ОВ L 268, 13.10.2011 г., стр. 1).

      (6)  Регламент за изпълнение (ЕС) № 372/2013 на Съвета от 22 април 2013 г. за изменение на Регламент за изпълнение (ЕС) № 1008/2011 за налагане на окончателно антидъмпингово мито върху вноса на ръчни колички за палети и основните им части с произход от Китайската народна република след частично междинно преразглеждане съгласно член 11, параграф 3 от Регламент (ЕО) № 1225/2009 (ОВ L 112, 24.4.2013 г., стр. 1).

      (7)  Регламент за изпълнение (ЕС) № 32/2014 на Комисията от 14 януари 2014 г. за започване на преразглеждане във връзка с нов износител на Регламент за изпълнение (ЕС) № 1008/2011 на Съвета за налагане на окончателно антидъмпингово мито върху вноса на ръчни колички за палети и основните им части с произход от Китайската народна република, изменен с Регламент за изпълнение (ЕС) № 372/2013 на Съвета, за отмяна на митото по отношение на вноса от един износител в тази държава и за въвеждане по отношение на него на регистрационен режим (ОВ L 10, 15.1.2014 г., стр. 11).

      (8)  Worldsteelprices.com — поддържан от Management Engineering & Production Services (MEPS) International Ltd

      (9)  При разследването в рамките на междинното преразглеждане бе установено, че цените на стоманата, заплатени от оказващия съдействие производител износител в КНР, са изкривени в значителна степен и не отговарят на международните цени (вж. съображение 20 от Регламент за изпълнение (ЕС) № 372/2013).

      (10)  Вж. съображения 20 — 28 от Регламент за изпълнение (ЕС) № 372/2013.

      (11)  Решение на Общия съд от 10 октомври 2012 г. по дело T-150/09, Ningbo Yonghong Fasteners/Съвет, точка 117.

      (12)  Решение на Общия съд от 10 октомври 2012 г. по дело T-150/09, Ningbo Yonghong Fasteners/Съвет, точки 81 — 95.


title: Регламент за изпълнение (ЕС) № 876/2012 на Комисията от 25 септември 2012 година за установяване на стандартни стойности при внос с цел определяне на входната цена на някои плодове и зеленчуци

text:
               26.9.2012

               BG

               Официален вестник на Европейския съюз

               L 258/25

         РЕГЛАМЕНТ ЗА ИЗПЪЛНЕНИЕ (ЕС) № 876/2012 НА КОМИСИЯТА
   от 25 септември 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 септември 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  57,9

                  XS

                  46,1

                  ZZ

                  52,0

                  0707 00 05

                  MK

                  13,4

                  TR

                  126,8

                  ZZ

                  70,1

                  0709 93 10

                  TR

                  115,6

                  ZZ

                  115,6

                  0805 50 10

                  AR

                  93,8

                  CL

                  98,0

                  TR

                  96,0

                  UY

                  67,7

                  ZA

                  89,9

                  ZZ

                  89,1

                  0806 10 10

                  MK

                  37,9

                  TR

                  129,5

                  ZZ

                  83,7

                  0808 10 80

                  BR

                  89,7

                  CL

                  87,3

                  NZ

                  128,4

                  US

                  181,6

                  ZA

                  108,5

                  ZZ

                  119,1

                  0808 30 90

                  CN

                  99,9

                  TR

                  113,8

                  ZA

                  144,5

                  ZZ

                  119,4

                  0809 30

                  TR

                  150,2

                  ZZ

                  150,2

                  0809 40 05

                  IL

                  60,4

                  XS

                  74,4

                  ZZ

                  67,4

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 1003/2011 на Комисията от 11 октомври 2011 година за определяне на фиксирани стойности при внос за определяне на входната цена на някои плодове и зеленчуци

text:
               12.10.2011

               BG

               Официален вестник на Европейския съюз

               L 267/7

         РЕГЛАМЕНТ ЗА ИЗПЪЛНЕНИЕ (ЕС) № 1003/2011 НА КОМИСИЯТА
   от 11 октомври 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 12 октомври 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 октомври 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AL

                  58,3

                  EC

                  36,3

                  MA

                  52,9

                  MK

                  58,0

                  ZZ

                  51,4

                  0707 00 05

                  AL

                  65,0

                  MK

                  64,2

                  TR

                  120,0

                  ZZ

                  83,1

                  0709 90 70

                  TR

                  119,5

                  ZZ

                  119,5

                  0805 50 10

                  AR

                  67,7

                  BR

                  38,2

                  CL

                  60,5

                  TR

                  64,9

                  UY

                  57,5

                  ZA

                  83,4

                  ZZ

                  62,0

                  0806 10 10

                  BR

                  246,3

                  CL

                  79,6

                  MK

                  85,4

                  PE

                  228,3

                  TR

                  113,9

                  US

                  275,5

                  ZA

                  65,0

                  ZZ

                  156,3

                  0808 10 80

                  CL

                  83,9

                  CN

                  80,0

                  NZ

                  120,9

                  ZA

                  84,9

                  ZZ

                  92,4

                  0808 20 50

                  CL

                  85,4

                  CN

                  42,4

                  TR

                  107,9

                  ZA

                  60,3

                  ZZ

                  74,0

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) 2015/2079 на Комисията от 18 ноември 2015 година за откриване и управление на тарифна квота на Съюза за внос на прясно и замразено говеждо и телешко месо с произход от Украйна

text:
               19.11.2015

               BG

               Официален вестник на Европейския съюз

               L 302/71

         РЕГЛАМЕНТ ЗА ИЗПЪЛНЕНИЕ (ЕС) 2015/2079 НА КОМИСИЯТА
   от 18 ноември 2015 година
   за откриване и управление на тарифна квота на Съюза за внос на прясно и замразено говеждо и телешко месо с произход от Украйна
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187, букви а), в) и г) от него,
   като има предвид, че:

               (1)

               Със своето Решение 2014/668/ЕС (2) Съветът разреши подписването от името на Европейския съюз и временното прилагане на Споразумението за асоцииране между Европейския съюз и неговите държави членки, от една страна, и Украйна, от друга страна (по-долу „Споразумението“). Това споразумение предвижда премахването на митата върху вноса на стоки с произход от Украйна в съответствие с глава I, приложение I-A към него. В допълнението към посоченото приложение са предвидени тарифни квоти за внос в Съюза на говеждо и телешко месо.

               (2)

               До влизането в сила на Споразумението, в съответствие с разпоредбите на Регламент (ЕС) № 374/2014 на Европейския парламент и на Съвета (3), бе открита и управлявана тарифна квота за внос на говеждо и телешко месо за 2014 г. и 2015 г. в съответствие с Регламент за изпълнение (ЕС) № 411/2014 на Комисията (4).

               (3)

               Споразумението ще се прилага временно, считано от 1 януари 2016 г. Поради това е необходимо да се открият годишни периоди на тарифните квоти за внос от 1 януари 2016 г. С цел да бъдат надлежно отчетени изискванията за обезпеченост на доставките на съществуващите и възникващите пазари за производство, преработка и потребление на говеждо и телешко месо в Съюза от гледна точка на конкурентоспособността, сигурността и непрекъснатостта на доставките и необходимостта да се запази равновесието на тези пазари, е целесъобразно тези тарифни квоти да се управляват от Комисията в съответствие с член 184, параграф 2, буква б) от Регламент (ЕС) № 1308/2013.

               (4)

               Член 6, параграф 3 от Регламент (ЕО) № 1301/2006 на Комисията (5) предвижда, че регламенти на Комисията, уреждащи дадена тарифна квота за внос, могат да предвиждат прилагането на система, съгласно която квотите се управляват чрез предоставяне на права на внос като първа стъпка и издаване на лицензии за внос като втора. Подобна система би позволила на операторите, получили права на внос, да решат, през квотния период, в кой момент искат да подадат заявление за лицензии за внос с оглед на реалния си търговски оборот.

               (5)

               В Регламент (ЕО) № 376/2008 на Комисията (6) и Регламент (ЕО) № 382/2008 на Комисията (7) са определени съответно общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти и за прилагане на режима на вносни и износни лицензии в сектора на говеждото и телешкото месо. Посочените регламенти следва да се прилагат по отношение на лицензиите за внос, издавани съгласно настоящия регламент, освен когато са уместни дерогации.

               (6)

               Освен това по отношение на лицензиите за внос, издавани съгласно настоящия регламент, следва да се прилагат разпоредбите на Регламент (ЕО) № 1301/2006, които се отнасят до заявленията за права на внос, статута на заявителите и издаването на лицензии за внос, без да се засягат допълнителните условия, предвидени в настоящия регламент.

               (7)

               За да се осигури целесъобразно управление на тарифните квоти, следва да се предоставя гаранция при подаването на заявление за права на внос.

               (8)

               Операторите следва да бъдат задължени да подават заявления за лицензии за внос за всички получени права на внос, като се спазва задължението, посочено в член 23, параграф 1 от Делегиран регламент (ЕС) № 907/2014 на Комисията (8).

               (9)

               С Регламент за изпълнение (ЕС) № 1001/2013 на Комисията (9) бяха заменени някои кодове по КН от приложение I към Регламент (ЕИО) № 2658/87 на Съвета (10) с нови кодове по КН, които сега се различават от посочените в допълнението към глава I, приложение I-A към Споразумението. Следователно новите кодове по КН следва да бъдат отразени в приложение I към настоящия регламент.

               (10)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Откриване и управление на тарифна квота
   1.   С настоящия регламент се открива и управлява от 2016 г. годишна тарифна квота за внос на продуктите, посочени в приложение I, за периода от 1 януари до 31 декември.
   2.   Количеството на продуктите, обхванати от квотата, посочена в параграф 1, приложимата ставка на митото и поредните номера са посочени в приложение I.
   3.   Посочените в параграф 1 тарифни квоти за внос се управляват в съответствие с метода, посочен в член 184, параграф 2, буква б) от Регламент (ЕС) № 1308/2013, и чрез предоставяне на права на внос като първа стъпка и издаване на лицензии за внос като втора стъпка.
   4.   Прилагат се регламенти (ЕО) № 1301/2006, (ЕО) № 376/2008 и (ЕО) № 382/2008, освен ако в настоящия регламент не е предвидено друго.
   Член 2
   Периоди на тарифната квота за внос
   Количеството от продуктите, определено за годишната тарифна квота за внос по отношение на поредния номер, посочен в приложение I, се разпределя на четири части, обхващащи следните подпериоди:

               а)

               25 % от 1 януари до 31 март;

               б)

               25 % от 1 април до 30 юни;

               в)

               25 % от 1 юли до 30 септември;

               г)

               25 % от 1 октомври до 31 декември.

         Член 3
   Заявления и отпускане на права на внос
   1.   Заявленията за права на внос се подават през първите седем дни на месеца, предхождащ всеки от подпериодите, посочени в член 2.
   2.   При подаването на заявление за права на внос се предоставя гаранция в размер на 6 EUR за 100 килограма нетно тегло.
   3.   Към момента на подаване на първото заявление за квотния период за дадена година заявителите на права на внос представят доказателство, че от тях или от тяхно име е било внесено определено количество продукти от говеждо месо, обхванато от код по КН 0201 или 0202 съгласно съответните митнически разпоредби (по-долу „референтното количество“). Това доказателство се отнася за 12-месечния период, приключващ един месец преди първото им заявление. Дружество, образувано от сливането на дружества, всяко от които има внос на референтни количества, може да използва тези референтни количества като основа за заявлението си.
   4.   Общото количество на продуктите, което е предмет на заявление за права на внос, подадено през един от посочените в член 2 подпериоди, не надвишава 25 % от референтното количество на заявителя. Компетентният орган отхвърля заявленията, които не отговарят на това правило.
   5.   Държавите членки съобщават на Комисията най-късно на 14-ия ден от месеца, в който са подадени заявленията, общите количества за всички заявления в килограми тегло на продукта, включително нулевите количества.
   6.   Правата на внос се предоставят, считано от 23-то число на месеца, през който са подадени заявленията, и най-късно на последния ден от същия месец.
   7.   Ако прилагането на коефициента на разпределение, посочен в член 7, параграф 2 от Регламент (ЕО) № 1301/2006, доведе до разпределянето на по-малко права на внос от заявените, гаранцията, представена в съответствие с член 3, параграф 2 от настоящия регламент, се освобождава пропорционално и без забавяне.
   8.   Правата на внос са валидни от първия ден на подпериода, за който е подадено заявлението, до края на годишния квотен период. Правата на внос не могат да се прехвърлят.
   Член 4
   Заявления и отпускане на лицензии за внос
   1.   За допускането за свободно обращение на количествата, разпределени в рамките на тарифната квота за внос, посочена в член 1, параграф 1, е необходимо да бъде представена лицензия за внос.
   2.   Заявленията за лицензии за внос обхващат общото количество разпределени права на внос. Спазва се задължението, посочено в член 23, параграф 1 от Делегиран регламент (ЕС) № 907/2014.
   3.   Заявления за лицензии за внос се подават само в държавата членка, в която заявителят е подал заявление и е получил права на внос в рамките на тарифната квота за внос, посочена в член 1, параграф 1.
   4.   Всяко издаване на лицензия за внос води до съответното намаление на получените права на внос и пропорционална част от гаранцията, предоставена в съответствие с член 3, параграф 2, се освобождава без забавяне.
   5.   Лицензиите за внос се издават по искане на оператора, който е получил правата на внос, и на негово име.
   6.   В заявленията за лицензии за внос се посочва само един пореден номер. Заявленията могат да се отнасят до няколко продукта, обхванати от различни кодове по КН. В такъв случай всички кодове по КН и техните описания се вписват съответно в клетки 15 и 16 от заявлението за лицензия и от лицензията.
   7.   Заявленията за лицензии за внос и лицензиите за внос съдържат:

               а)

               в клетка 8 — името „Украйна“ като държава на произход и клетката „да“, отбелязана с кръстче;

               б)

               в клетка 20 — едно от вписванията, изброени в приложение II.

         8.   Във всяка лицензия за внос се посочва количеството за всеки код по КН.
   9.   Чрез дерогация от член 5, параграф 3, буква б) от Регламент (ЕО) № 382/2008, лицензиите за внос са валидни в продължение на 30 дни от действителната дата на издаване на лицензията по смисъла на член 22, параграф 2 от Регламент (ЕО) № 376/2008. Въпреки това срокът на валидност на лицензиите за внос изтича най-късно на 31 декември от всеки период на тарифните квоти за внос.
   Член 5
   Уведомления до Комисията
   1.   Чрез дерогация от член 11, параграф 1, втора алинея от Регламент (ЕО) № 1301/2006 държавите членки съобщават на Комисията количествата, обхванати от издадените от тях лицензии през даден подпериод, включително нулевите количества, не по-късно от 10-ия ден на месеца, следващ последния ден от всеки подпериод.
   2.   Чрез дерогация от член 11, параграф 1, втора алинея от Регламент (ЕО) № 1301/2006 държавите членки уведомяват Комисията за количествата, обхванати от неизползвани или частично използвани лицензии за внос и съответстващи на разликата между количествата, вписани на гърба на лицензиите за внос, и количествата, за които те са били издадени, включително нулевите количества:

               а)

               заедно с посочените в член 3, параграф 5 от настоящия регламент уведомления, отнасящи се до заявленията, подадени за последния подпериод;

               б)

               за количествата, които още не са съобщени по време на първото уведомление, предвидено в буква а) — не по-късно от 30 април след края на всеки период на тарифната квота за внос.

         3.   Не по-късно от 30 април след края на всеки период на тарифната квота за внос държавите членки съобщават на Комисията количествата продукти, които са действително допуснати за свободно обращение през посочения период на тарифната квота за внос.
   4.   В случаите на уведомления по параграфи 1, 2 и 3 количеството се изразява в килограми тегло на продукта.
   Член 6
   Влизане в сила
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 ноември 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Решение 2014/668/ЕС на Съвета от 23 юни 2014 г. за подписване, от името на Европейския съюз, и временно прилагане на Споразумението за асоцииране между Европейския съюз и Европейската общност за атомна енергия и техните държави-членки, от една страна, и Украйна, от друга страна, по отношение на дял III (с изключение на разпоредбите относно третирането на граждани на трети държави, които са законно наети като работници на територията на другата страна) и дялове IV, V, VI и VII от него, както и на свързаните приложения и протоколи (ОВ L 278, 20.9.2014 г., стр. 1).

      (3)  Регламент (ЕС) № 374/2014 на Европейския парламент и на Съвета от 16 април 2014 г. за намаляване или премахване на митата върху стоки с произход от Украйна (ОВ L 118, 22.4.2014 г., стр. 1).

      (4)  Регламент за изпълнение (ЕС) № 411/2014 на Комисията от 23 април 2014 г. за откриване и управление на тарифна квота на Съюза за внос на прясно и замразено говеждо и телешко месо с произход от Украйна (ОВ L 121, 24.4.2014 г., стр. 27).

      (5)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      (6)  Регламент (ЕО) № 376/2008 на Комисията от 23 април 2008 г. за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти (ОВ L 114, 26.4.2008 г., стр. 3).

      (7)  Регламент (ЕО) № 382/2008 на Комисията от 21 април 2008 г. относно правила за прилагане на режима на вносни и износни лицензии в сектора на говеждото и телешкото месо (ОВ L 115, 29.4.2008 г., стр. 10).

      (8)  Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стр. 18).

      (9)  Регламент за изпълнение (ЕС) № 1001/2013 на Комисията от 4 октомври 2013 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 290, 31.10.2013 г., стр. 1).

      (10)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

      ПРИЛОЖЕНИЕ I
      Независимо от правилата за тълкуване на Комбинираната номенклатура текстът на описанието на продуктите има само указателен характер, тъй като приложимостта на преференциалния режим в рамките на настоящото приложение се определя от обхвата на кодовете по КН.

                  Пореден номер

                  Кодове по КН

                  Описание

                  Количество в тонове (нетно тегло)

                  Приложимо мито
                  (EUR/t)

                  09.4270

                  0201 10 00
                  0201 20 20
                  0201 20 30
                  0201 20 50
                  0201 20 90
                  0201 30 00
                  0202 10 00
                  0202 20 10
                  0202 20 30
                  0202 20 50
                  0202 20 90
                  0202 30 10
                  0202 30 50
                  0202 30 90

                  Меса от животни от рода на едрия рогат добитък, пресни, охладени или замразени

                  12 000

                  0

      ПРИЛОЖЕНИЕ II

         Вписвания, посочени в член 4, параграф 7, буква б)

                  —

                     на български език: Регламент за изпълнение (ЕC) 2015/2079

                  —

                     на испански език: Reglamento de Ejecución (UE) 2015/2079

                  —

                     на чешки език: Prováděcí nařízení (EU) 2015/2079

                  —

                     на датски език: Gennemførelsesforordning (EU) 2015/2079

                  —

                     на немски език: Durchführungsverordnung (EU) 2015/2079

                  —

                     на естонски език: Rakendusmäärus (EL) 2015/2079

                  —

                     на гръцки език: Εκτελεστικός κανονισμός (ΕΕ) 2015/2079

                  —

                     на английски език: Implementing Regulation (EU) 2015/2079

                  —

                     на френски език: Règlement d'exécution (UE) 2015/2079

                  —

                     на хърватски език: Provedbena uredba (EU) 2015/2079

                  —

                     на италиански език: Regolamento di esecuzione (UE) 2015/2079

                  —

                     на латвийски език: Īstenošanas regula (ES) 2015/2079

                  —

                     на литовски език: Įgyvendinimo reglamentas (ES) 2015/2079

                  —

                     на унгарски език: (EU) 2015/2079 végrehajtási rendelet

                  —

                     на малтийски език: Regolament ta' Implimentazzjoni (UE) 2015/2079

                  —

                     на нидерландски език: Uitvoeringsverordening (EU) 2015/2079

                  —

                     на полски език: Rozporządzenie wykonawcze (UE) 2015/2079

                  —

                     на португалски език: Regulamento de Execução (UE) 2015/2079

                  —

                     на румънски език: Regulamentul de punere în aplicare (UE) 2015/2079

                  —

                     на словашки език: Vykonávacie nariadenie (EÚ) 2015/2079

                  —

                     на словенски език: Izvedbena uredba (EU) 2015/2079

                  —

                     на фински език: Täytäntöönpanoasetus (EU) 2015/2079

                  —

                     на шведски език: Genomförandeförordning (EU) 2015/2079


title: Регламент за изпълнение (ЕС) 2017/483 на Комисията от 20 март 2017 година за определяне на количествата, които следва да бъдат добавени към определените за подпериода от 1 юли до 30 септември 2017 г. количества в рамките на тарифните квоти, открити по силата на Регламент за изпълнение (ЕС) 2015/2077 за яйца, яйчни продукти и албумини с произход от Украйна

text:
               21.3.2017

               BG

               Официален вестник на Европейския съюз

               L 75/20

         РЕГЛАМЕНТ ЗА ИЗПЪЛНЕНИЕ (ЕС) 2017/483 НА КОМИСИЯТА
   от 20 март 2017 година
   за определяне на количествата, които следва да бъдат добавени към определените за подпериода от 1 юли до 30 септември 2017 г. количества в рамките на тарифните квоти, открити по силата на Регламент за изпълнение (ЕС) 2015/2077 за яйца, яйчни продукти и албумини с произход от Украйна
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 2 и 3 от него,
   като има предвид, че:

               (1)

               С Регламент за изпълнение (ЕС) 2015/2077 на Комисията (2) се откриват годишни тарифни квоти за внос на продукти в сектора на яйцата и за яйчен албумин с произход от Украйна.

               (2)

               Количествата, за които се отнасят заявленията за лицензии за внос, подадени от 1 до 7 март 2017 г. за подпериода от 1 април до 30 юни 2017 г., са по-малки от наличните количества. Поради това е целесъобразно да се определят количествата, за които не са били подадени заявления, и тези количества да бъдат добавени към определените за следващия квотен подпериод количества.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които не са подадени заявления за лицензии за внос по силата на Регламент за изпълнение (ЕС) 2015/2077 и които следва да бъдат добавени към подпериода от 1 юли до 30 септември 2017 г., са посочени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент за изпълнение (ЕС) 2015/2077 на Комисията от 18 ноември 2015 г. за откриване и управление на тарифни квоти на Съюза за внос на яйца, яйчни продукти и албумини с произход от Украйна (ОВ L 302, 19.11.2015 г., стр. 57).

      ПРИЛОЖЕНИЕ

                  Пореден номер

                  Количества, за които не са подадени заявления и които следва да бъдат добавени към наличните количества за подпериода от 1 юли до 30 септември 2017 г.
                  (в kg, изразено в еквивалент на яйца с черупки)

                  09.4275

                  769 500

                  09.4276

                  1 500 000


title: Регламент за изпълнение (ЕС) № 294/2011 на Комисията от 24 март 2011 година за определяне на фиксирани стойности при внос за определяне на входната цена на някои плодове и зеленчуци

text:
               25.3.2011

               BG

               Официален вестник на Европейския съюз

               L 79/9

         РЕГЛАМЕНТ ЗА ИЗПЪЛНЕНИЕ (ЕС) № 294/2011 НА КОМИСИЯТА
   от 24 март 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1580/2007 на Комисията от 21 декември 2007 г. за определяне на правила за прилагане на регламенти (ЕО) № 2200/96, (ЕО) № 2201/96 и (ЕО) № 1182/2007 на Съвета в сектора на плодовете и зеленчуците (2), и по-специално член 138, параграф 1 от него,
   като има предвид, че:
   в изпълнение на резултатите от Уругвайския кръг от многостранните търговски преговори Регламент (ЕО) № 1580/2007 посочва критерии за определяне от Комисията на фиксирани стойности при внос от трети страни за продуктите и периодите, посочени в приложение XV, част A от посочения регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 138 от Регламент (ЕО) № 1580/2007, са определени в приложението към настоящия регламент.
   Член 2
   Настоящият регламент влиза в сила на 25 март 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 март 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 350, 31.12.2007 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  ET

                  73,9

                  IL

                  82,8

                  JO

                  71,2

                  MA

                  53,9

                  TN

                  115,9

                  TR

                  76,5

                  ZZ

                  79,0

                  0707 00 05

                  EG

                  170,1

                  TR

                  146,1

                  ZZ

                  158,1

                  0709 90 70

                  MA

                  34,1

                  TR

                  119,3

                  ZA

                  49,8

                  ZZ

                  67,7

                  0805 10 20

                  EG

                  54,1

                  IL

                  72,6

                  MA

                  52,2

                  TN

                  48,6

                  TR

                  73,9

                  ZZ

                  60,3

                  0805 50 10

                  EG

                  66,4

                  MA

                  45,2

                  TR

                  50,5

                  ZZ

                  54,0

                  0808 10 80

                  AR

                  85,5

                  BR

                  87,7

                  CA

                  88,7

                  CL

                  88,3

                  CN

                  107,6

                  MK

                  50,2

                  US

                  141,6

                  UY

                  66,1

                  ZA

                  94,2

                  ZZ

                  90,0

                  0808 20 50

                  AR

                  90,1

                  CL

                  71,6

                  CN

                  56,3

                  US

                  142,1

                  ZA

                  96,7

                  ZZ

                  91,4

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.